ddrg/super_eurlex huggingface dataset:
Oficialusis leidinys L 205 , 27/07/1991 p. 0001 - 0001

specialusis leidimas suomių kalba: skyrius 6 tomas 3 p. 0086

specialusis leidimas švedų kalba: skyrius 6 tomas 3 p. 0086



Tarybos Reglamentas (EEB) Nr. 2155/91 1991 m. birželio 20 d. nustatantis konkrečias Europos ekonominės bendrijos ir Šveicarijos Konfederacijos susitarimo dėl tiesioginio draudimo, išskyrus gyvybės draudimą, 37, 39 ir 40 straipsnių taikymo nuostatas EUROPOS BENDRIJŲ TARYBA, Atsižvelgdama į Europos ekonominės bendrijos steigimo sutartį, ypač į jos 57 straipsnio 2 dalies paskutinį sakinį ir 235 straipsnį, Atsižvelgdama į Komisijos pasiūlymą [1], Bendradarbiaudama su Europos Parlamentu [2], Atsižvelgdama į Ekonomikos ir socialinių reikalų komiteto nuomonę [3], Kadangi 1989 m. spalio 10 d. Liuksemburge buvo pasirašytas Europos ekonominės bendrijos ir Šveicarijos Konfederacijos susitarimas dėl tiesioginio draudimo, išskyrus gyvybės draudimą; Kadangi pagal šį susitarimą turi būti sudarytas Jungtinis komitetas šiam susitarimui administruoti, jo deramam įgyvendinimui užtikrinti ir sprendimams jame numatytomis aplinkybėmis priimti; kadangi į Jungtinį komitetą turi būti paskirti Bendrijos atstovai ir priimtos konkrečios nuostatos, susijusios su Bendrijos pozicijų komitete nustatymu, PRIĖMĖ ŠĮ REGLAMENTĄ: 1 straipsnis Jungtiniame komitete, numatytame Susitarimo 37 straipsnyje, Bendrijai atstovauja Komisija, kuriai padeda valstybių narių atstovai. 2 straipsnis Bendrijos poziciją Jungtiniame komitete kvalifikuota balsų dauguma nustato Taryba, remdamasi Komisijos pasiūlymu. Komisija pateikia Tarybai pasiūlymus dėl sprendimų, kuriuos Jungtinis komitetas turi priimti remdamasis Susitarimo 37, 39 ir 40 straipsniais. Taryba sprendžia kvalifikuota balsų dauguma. 3 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1991 m. birželio 20 d. Tarybos vardu Pirmininkas R. Goebbels [1] OL C 53, 1990 3 5, p. 46. [2] OL C 72, 1991 3 18, p. 175 ir 1991 m. birželio 12 d. Sprendimas (dar nepaskelbtas Oficialiajame leidinyje). [3] OL C 56, 1990 3 7, p. 27. --------------------------------------------------
Oficialusis leidinys L 327 , 13/11/1992 p. 0003 - 0003

specialusis leidimas suomių kalba: skyrius 3 tomas 45 p. 0179

specialusis leidimas švedų kalba: skyrius 3 tomas 45 p. 0179



Tarybos reglamentas (EEB) Nr. 3280/92 1992 m. lapkričio 9 d. iš dalies keičiantis Reglamentą (EEB) Nr. 1576/89, nustatantį bendrąsias spiritinių gėrimų apibrėžimo, aprašymo ir pateikimo taisykles EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 ir 100a straipsnius, atsižvelgdama į Komisijos pasiūlymą [1], bendradarbiaudama su Europos Parlamentu [2], atsižvelgdama į Ekonomikos ir socialinių reikalų komiteto nuomonę [3], kadangi reikėtų uždrausti naudoti gaubtelius ar foliją, kurių pagrindinė sudedamoji dalis yra švinas, į rinką išleidžiamų spiritinių gėrimų talpykloms uždengti, kad nekiltų užteršimo rizika, ypač dėl atsitiktinio sąlyčio su minėtais produktais, o aplinka nebūtų teršiama švino, kurio yra tokiuose gaubteliuose ar folijoje, turinčiomis atliekomis; kadangi vis dėlto tokių gaubtelių ir folijos gamintojams bei vartotojams reikėtų duoti laiko pasiruošti, šį draudimą pradedant taikyti tik nuo 1993 m. sausio 1 d.; kadangi taip pat būtina leisti realizuoti spiritinius gėrimus su gaubteliais ar folija, kurių pagrindinė sudedamoji dalis yra švinas, iki pirmiau nurodytos datos, kol baigsis jų atsargos; kadangi todėl reikėtų iš dalies pakeisti Reglamentą (EEB) Nr. 1576/89 [4], PRIĖMĖ ŠĮ REGLAMENTĄ: 1 straipsnis Reglamento (EEB) Nr. 1576/89 7 straipsnio 2 dalis papildoma tokiu punktu: "e) nuo 1993 m. sausio 1 d. spiritinių gėrimų, kuriems taikomas šis reglamentas, negalima laikyti pardavimui arba pateikti į rinką talpyklose su uždarymo įtaisais, apgaubtais švino turinčiomis kapsulėmis ar folija. Tačiau spiritinius gėrimus, išpilstytus į butelius iki nurodytos datos, leidžiama realizuoti tol, kol pasibaigs jų atsargos." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1992 m. lapkričio 9 d. Tarybos vardu Pirmininkas D. Hurd [1] OL C 69, 1992 3 18, p. 12. [2] OL C 241, 1992 9 21, p. 98 ir 1992 m. spalio 28 d. Sprendimas (dar nepaskelbtas Oficialiajame leidinyje). [3] OL C 169, 1992 7 6, p. 1. [4] OL L 160, 1989 6 12, p. 1. --------------------------------------------------
Oficialusis leidinys L 030 , 09/02/1995 p. 0001 - 0002



Tarybos Reglamentas (EB) Nr. 251/95 1995 m. vasario 6 d. iš dalies keičiantis Reglamentą (EEB) Nr. 337/75 dėl Europos profesinio mokymo plėtros centro įsteigimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 235 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi valstybių ir vyriausybių vadovų lygiu susitikę valstybių narių vyriausybių atstovai, priimdami 1993 m. spalio 29 d. Sprendimą dėl Europos Bendrijų ir Europolo tam tikrų įstaigų ir padalinių būstinių vietos [4], bendru sutarimu taip pat priėmė pareiškimą dėl Europos profesinio mokymo plėtros centro būstinės; kadangi 1994 m. gegužės 16 d. Reglamentu (EB) Nr. 1131/94, iš dalies keičiančiu Reglamentą (EEB) Nr. 337/75 dėl Europos profesinio mokymo plėtros centro įsteigimo [5], Taryba įsteigė centro būstinę Salonikuose; kadangi minėtame reglamente Taryba pasiliko teisę dėl Komisijos pasiūlymo centro personalo klausimais spręsti vėlesniame etape; kadangi Bendrijos lygiu turėtų būti suderintas įvairių decentralizuotų institucijų personalo valdymas; kadangi dėl to būtina iš dalies pakeisti Reglamentą (EEB) Nr. 337/75 [6]; kadangi Komisija, padedama centro valdybos, pirmai progai pasitaikius, turėtų rasti ir įgyvendinti konkrečius sprendimus dėl priemonių, reguliuojančių personalo klausimus dėl centro perkėlimo iš Berlyno į Salonikus, bei turėtų pateikti Tarybai atitinkamus pasiūlymus; kadangi šiomis aplinkybėmis 1976 m. birželio 29 d. Tarybos reglamentas (EAPB, EEB, Euratomas) Nr. 1859/76, nustatantis Europos profesinio mokymo plėtros centro personalo įdarbinimo sąlygas, turėtų būti panaikintas [7], PRIĖMĖ ŠĮ REGLAMENTĄ: 1 straipsnis Reglamento (EEB) Nr. 337/75 13 straipsnis pakeičiamas taip: "13 straipsnis Centro personalui taikomi reglamentai ir taisyklės, taikytini Europos Bendrijų pareigūnams ir kitiems tarnautojams. Centras savo personalo atžvilgiu naudojasi skiriančiajai institucijai suteiktomis galiomis. Valdyba, sutarusi su Komisija, priima atitinkamas įgyvendinimo taisykles." 2 straipsnis Reglamentas (EAPB, EEB, Euratomas) Nr. 1859/76 panaikinamas. 3 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Jis taikomas nuo 1995 m. kovo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1995 m. vasario 6 d. Tarybos vardu Pirmininkas A. Juppé [1] OL C 74, 1994 3 12, p. 12. [2] OL C 128, 1994 5 9, p. 511. [3] OL C 195, 1994 7 18, p. 32. [4] OL C 323, 1993 11 30, p. 1. [5] OL L 127, 1994 5 19, p. 1. [6] OL L 39, 1975 2 13, p. 1. Reglamentas su paskutiniais pakeitimais, padarytais Reglamentu (EB) Nr. 1131/94 (OL L 127, 1994 5 19, p. 1). [7] OL L 214, 1976 8 6, p. 1. Reglamentas su paskutiniais pakeitimais, padarytais Reglamentu (Euratomas, EAPB, EEB) Nr. 679/87 (OL L 72, 1987 3 14, p. 1). --------------------------------------------------
Oficialusis leidinys L 142 , 15/06/1996 p. 0001 - 0002



Tarybos reglamentas (EB) Nr. 1075/96, 1996 m. birželio 10 d. iš dalies keičiantis Reglamentą (EB) Nr. 1626/94, nustatantį tam tikras technines priemones žvejybos ištekliams išsaugoti Viduržemio jūroje EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi Viduržemio jūros žuvininkystės bendroji taryba (GFCM) 1995 m. gegužės 22–26 d. Alikantėje, Ispanijoje vykusioje savo 21 eilinėje sesijoje priėmė rekomendaciją dėl melsvojo tuno tvarkymo Viduržemio jūroje; kadangi rekomendacija uždraudžia tam tikriems žvejybos laivams žvejoti šią rūšį nuo kiekvienų metų birželio 1 d. iki liepos 31 d.; kadangi pagal GFCM steigimo susitarimo V straipsnio 2, 3 ir 4 dalis organizacijų narės įsipareigoja taikyti GFCM priimtas rekomendacijas nuo laikotarpio, per kurį turi būti pateikti tikslai, pabaigos; kadangi todėl 1994 m. birželio 27 d. Reglamentas (EB) Nr. 1626/94 [4] turėtų būti iš dalies pakeistas siekiant įdiegti rekomendacijos nuostatas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1626/94 iš dalies keičiamas taip: 1. Įterpiamas toks straipsnis: "5a straipsnis 1. Draudžiama žvejoti melsvąjį tuną naudojant paviršines statomąsias ūdas iš laivų, ilgesnių kaip 24 m., nuo kiekvienų metų birželio 1 d. iki liepos 31 d. 2. Taikant šį straipsnį, taikomas ilgis yra ilgis, apibrėžtas ICCAT ir pateiktas V priede." 2. Pridedamas toks priedas: " V PRIEDAS Laivų ilgio apibrėžimas pagal ICCAT: - bet kuriam žvejybos laivui, pastatytam po 1982 m. liepos 18 d., 96 % viso ilgio ant vaterlinijos 85 % mažiausiai suformuotame gylyje matuojant nuo kilio viršaus, arba ilgis nuo forštevenio priešakio iki vairo stapelio ant tokios vaterlinijos, jei toks ilgis didesnis. Laivuose su kilio polinkiu vaterlinija, kurioje matuojamas šis ilgis, yra paraleli sukurtai vaterlinijai, - bet kuriam žvejybos laivui, pastatytam iki 1982 m. liepos 18 d., registruotas ilgis, įrašytas nacionaliniuose registruose arba kituose laivų sąrašuose. " 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1996 m. birželio 10 d. Tarybos vardu Pirmininkas M. Pinto [1] OL C 41, 1996 2 13, p. 17. [2] Nuomonė pateikta 1996 m. gegužės 24 d. (dar nepaskelbta Oficialiajame leidinyje). [3] OL C 174, 1996 6 17. [4] OL L 171, 1994 7 6, p. 1. --------------------------------------------------
Oficialusis leidinys L 212 , 30/07/1998 p. 0036 - 0036



Komisijos reglamentas (EB) Nr. 1680/98 1998 m. liepos 29 d. iš dalies keičiantis Reglamentą (EB) Nr. 936/97, atidarantį aukštos kokybės šviežios, atvėsintos ir sušaldytos jautienos arba sušaldytos buivolų mėsos tarifines kvotas ir numatantį tokių kvotų administravimą, bei Reglamentą (EEB) Nr. 139/81, apibrėžiantį tam tikrų rūšių sušaldytos galvijienos įtraukimo į Kombinuotosios nomenklatūros 02023050 subpoziciją, sąlygas EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1997 m. gegužės 27 d. Komisijos reglamentą (EB) Nr. 936/97, atidarantį aukštos kokybės šviežios, atvėsintos ir sušaldytos jautienos arba sušaldytos buivolų mėsos tarifines kvotas ir numatantį jų administravimą [1], su paskutiniais pakeitimais, padarytais Reglamentu (EB) Nr. 1299/98 [2], ypač į jo 7 straipsnio 2 dalį, atsižvelgdama į 1968 m. birželio 27 d. Tarybos reglamentą (EEB) Nr. 805/68 dėl bendro galvijienos rinkos organizavimo [3] su paskutiniais pakeitimais, padarytais Reglamentu (EB) Nr. 2634/97 [4], ypač į jo 9 straipsnio 2 dalį, kadangi Naujoji Zelandija paskyrė naują instituciją autentiškumo sertifikatams išduoti; kadangi dėl to turi būti iš dalies pakeistas Reglamento (EB) Nr. 936/97 II priedas; kadangi importuojant dalį galvijienos sumažintoms muito normomis pagal Komisijos reglamentą (EEB) Nr. 139/81 [5] su paskutiniais pakeitimais, padarytais Reglamentu (EB) Nr. 1299/98, turi būti pateikiami atitinkamų šalių išduoti autentiškumo sertifikatai; kadangi Naujosios Zelandijos išduodančiosios institucijos pavadinimas ir adresas turi būti patikslinti; kadangi autentiškumo sertifikatus išduodančiųjų institucijų sąrašo tikslinimo tvarka turėtų būti standartizuota; kadangi šiame reglamente numatytos priemonės atitinka Galvijienos vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 936/97 II priede "New Zeland Meat Producers Board" pakeičiama "New Zeland Meat Board". 2 straipsnis Reglamentas (EEB) Nr. 139/81 iš dalies keičiamas taip: 1) 5 straipsnio 2 dalis pakeičiama taip: "2. Komisija gali patikslinti sąrašą, jei išduodančioji institucija nebepripažįstama, nevykdo jai paskirtų įpareigojimų arba paskiriama nauja išduodančioji institucija."; 2) II priede "New Zeland Meat Producers Board" pakeičiama "New Zeland Meat Board". 3 straipsnis Šis reglamentas įsigalioja 1998 m. rugsėjo 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. liepos 29 d. Komisijos vardu Franz Fischler Komisijos narys [1] OL L 137, 1997 5 28, p. 10. [2] OL L 180, 1998 6 24, p. 6. [3] OL L 148, 1968 6 28, p. 24. [4] OL L 356, 1997 12 31, p. 13. [5] OL L 15, 1981 1 17, p. 4. --------------------------------------------------
Oficialusis leidinys L 347 , 23/12/1998 p. 0019 - 0020



Komisijos reglamentas (EB) Nr. 2784/98 1998 m. gruodžio 22 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 6 straipsnio 3 ir 4 dalis, kadangi pagal Reglamento (EEB) Nr. 2081/92 5 straipsnį Jungtinė Karalystė ir Prancūzija Komisijai perdavė paraiškas dėl keleto pavadinimų užregistravimo geografinėmis nuorodomis; kadangi pagal minėto reglamento 6 straipsnio 1 dalį nustatyta, kad minėtos paraiškos atitinka visus to reglamento reikalavimus, visų pirma jose yra pateikta visa minėto reglamento 4 straipsnyje numatyta informacija; kadangi šiuos pavadinimus išspausdinus Europos Bendrijų oficialiajame leidinyje [3], Komisija negavo nė vieno pagal minėto reglamento 7 straipsnį pateikto protesto dėl kiekvieno šio reglamento priede pateikto pavadinimo; kadangi dėl to šiuos pavadinimus reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu visoje Bendrijoje juos saugoti kaip saugomas geografines nuorodas; kadangi šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2139/98 [5], priedą, PRIĖMĖ ŠĮ REGLAMENTĄ: 1 straipsnis Šio reglamento priede pateiktais pavadinimais papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jie įrašomi kaip saugomos grafinės nuorodos (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. gruodžio 22 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 156, 1997 6 13, p. 10. [3] OL C 120, 1998 4 18, p. 7. [4] OL L 327, 1996 12 18, p. 11. [5] OL L 270, 1998 10 7, p. 7. -------------------------------------------------- PRIEDAS EB SUTARTIES II PRIEDE IŠVARDYTI ŽMONĖMS VARTOTI SKIRTI PRODUKTAI Sūris JUNGTINĖ KARALYSTĖ Dorset Blue Cheese (SGN) Vaisiai ir daržovės PRANCŪZIJA Melon du Haut-Poitou (SGN) --------------------------------------------------
Oficialusis leidinys L 031 , 06/02/1998 p. 0005 - 0005



Komisijos reglamentas (EB) Nr. 299/98 1998 m. vasario 5 d. panaikinantis Reglamentą (EB) Nr. 2351/97, sustabdantį lengvatinio muito taikymą ir dar kartą nustatantį Bendrojo muitų tarifo muitą Maroko kilmės importuojamoms smulkiažiedėms rožėms EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1987 m. gruodžio 21 d. Tarybos reglamentą (EEB) Nr. 4088/87, nustatantį tam tikrų Kipro, Izraelio, Jordanijos, Maroko ir Vakarų kranto bei Gazos ruožo kilmės gėlių importo lengvatinių muitų taikymo sąlygas [1], su paskutiniais pakeitimais, padarytais Reglamentu (EB) Nr. 1300/97 [2], ypač į jo 5 straipsnio 2 dalies b punktą, kadangi atidžiai išnagrinėjus 1997 m. lapkričio 27 d. Komisijos reglamentą (EB) Nr. 2350/97, nustatantį gvazdikams ir rožėms Bendrijos gamintojo ir importo kainas siekiant taikyti tvarką, reglamentuojančią tam tikrų Kipro, Izraelio, Jordanijos, Maroko ir Vakarų kranto bei Gazos ruožo kilmės gėlininkystės produktų importą [3], paaiškėjo, kad priede yra klaidų, susijusių su smulkiažiedėmis rožėms; kadangi be klaidų parengtoje priedo redakcijoje iš Maroko importuojamos smulkiažiedės rožės nepažymėtos jokiais skaičiais; kadangi dėl to ir toliau reikėtų taikyti lengvatinius muitus, nustatytus 1994 m. liepos 25 d. Tarybos reglamentu Nr. 1981/94, atidarančiu Bendrijos tarifines kvotas tam tikriems Alžyro, Kipro, Egipto, Izraelio, Jordanijos, Maltos, Maroko, Vakarų kranto, Gazos ruožo, Tuniso ir Turkijos kilmės produktams bei nustatančiu jų administravimą ir numatančiu išsamias šių tarifinių kvotų padidinimo ir koregavimo taisykles [4], su paskutiniais pakeitimais, padarytais Komisijos reglamentu (EB) Nr. 1667/97 [5]; kadangi dėl to reikėtų panaikinti Komisijos reglamentą (EB) Nr. 2351/97 [6], PRIĖMĖ ŠĮ REGLAMENTĄ: 1 straipsnis Lengvatiniai muitai Maroko kilmės importuojamoms smulkiažiedėms rožėms vėl nustatomi ir taikomi nuo 1997 m. lapkričio 30 d. 2 straipsnis Reglamentas (EB) Nr. 2351/97 panaikinamas. 3 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 1997 m. lapkričio 30 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. vasario 5 d. Komisijos vardu Franz Fischler Komisijos narys [1] OL L 382, 1987 12 31, p. 22. [2] OL L 177, 1997 7 5, p. 1. [3] OL L 326, 1997 11 28, p. 17. [4] OL L 199, 1994 8 2, p. 1. [5] OL L 236, 1997 8 27, p. 3. [6] OL L 326, 1997 11 28, p. 19. --------------------------------------------------
Oficialusis leidinys L 321 , 14/12/1999 p. 0003 - 0003



Komisijos reglamentas (EB) Nr. 2626/1999 1999 m. gruodžio 13 d. iš dalies keičiantis Tarybos reglamento (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo I priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 2204/1999 [2], ypač į jo 9 straipsnį, kadangi: (1) būtina atskirti, pirma, 20019050 subpozicijoje klasifikuojamus grybus, paruoštus arba konservuotus su actu arba acto rūgštimi ir, antra, 200310 subpozicijoje klasifikuojamus grybus, paruoštus arba konservuotus be acto arba acto rūgšties, (2) pagal Harmonizuotosios sistemos 2001 pozicijos paaiškinamąsias pastabas į šioje pozicijoje klasifikuojamus produktus tarp kitų priedų gali būti pridedama ir druska. Tokiu atveju druska pridedama tik tam, kad būtų galima paruošti produktus; (3) norint atskirti 200310 subpozicijoje klasifikuojamus produktus, būtina riboti bendrą druskos kiekį 20019050 subpozicijoje klasifikuojamuose produktuose; (4) reikia nustatyti, kad druskos kiekis nebūtų didesnis kaip 2,5 % masės; (5) atsižvelgiant į šį sprendimą būtina paaiškinti 20 skyriaus papildomą pastabą Nr. 1; (6) turėtų būti panaikinti Komisijos reglamento (EB) Nr. 1196/97 [3] priedo 3 ir 4 punktai, kurie prieš tai buvo naudojami klasifikuoti tokius produktus pagal jų acto kiekį, nepriklausomai nuo druskos kiekio; (7) šiame reglamente nustatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 2658/87 priede pateikiamos Kombinuotosios nomenklatūros 20 skyriaus papildoma pastaba Nr. 1 pakeičiama taip: "1. 2001 pozicijoje klasifikuojamų daržovių, vaisių, riešutų ir kitų valgomųjų augalų dalių, paruoštų arba konservuotų su actu arba acto rūgštimi, sudėtyje privalo būti ne mažiau kaip 0,5 % masės laisvosios, lakios rūgšties, išreikštos acto rūgšties kiekiu. Be to, 20019050 subpozicijoje klasifikuojamų grybų sudėtyje druskos kiekis neturi būti didesnis kaip 2,5 % masės." 2 straipsnis Šiuo reglamentu panaikinami Reglamento (EB) Nr. 1196/97 priedo 3 ir 4 punktai. 3 straipsnis Šis reglamentas įsigalioja dvidešimt pirmą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1999 m. gruodžio 13 d. Komisijos vardu Mario Monti Komisijos narys [1] OL L 256, 1987 9 7, p. 1. [2] OL L 278, 1999 10 28, p. 1. [3] OL L 170, 1997 6 28, p. 13. --------------------------------------------------